Félag atvinnurekenda leggst gegn því að staða Samkeppniseftirlitsins verði veikt , eins og félagið telur verða afleiðing frumvarps Þórdísar Kolbrúnar Reykfjörð Gylfadóttur , ferðamála - , iðnaðar - og nýsköpunarráðherra , kemur fram að félagið sé eindregið gegn afnámi heimildar Samkeppniseftirlitsins til að bera ákvarðanir áfrýjunarnefndar Samkeppnismála undir dómstóla . Álit Félags atvinnurekenda gengur þvert gegn áliti Samtaka atvinnlífsins ( SA ) , sem hafa þrýst á lagabreytinguna . Halldór Benjamín ÞorbergssonFramkvæmdastjóri Samtaka atvinnulífsins er ánægður með frumvarp sem Félag atvinnurekenda segir myndu koma á „ draumalandi þeirra sem kjósa að brjóta samkeppnislög . “ Mynd : sa.is Það hefur meðal annars birst í því að framkvæmdastjóri SA , Halldór Benjamín Þorbergsson , hefur harðlega gagnrýnt Gylfa Magnússon , lektor í viðskiptafræðideild Háskóla Íslands og formann bankaráðs Seðlabankans , og sagt andstöðu hans við frumvarpið vera ósæmandi stöðu hans . Halldór Benjamín sagði nýverið í samtali við Markaðinn að hann vildi ganga lengra . „ Samkeppnislögin hér eru meira íþyngjandi en víðast hvar annars staðar í Evrópu og því eru þessar breytingar skref í rétta átt . Heilt yfir erum við jákvæð , en við hefðum viljað ganga lengra . “ „ Við hefðum viljað ganga lengra “ Félag atvinnurekenda færir hins vegar fram harða gagnrýni á frumvarpið og varar við afleiðingum þess . „ Með því að samþykkja umrædda breytingu væri Alþingi að ganga erinda stórfyrirtækja sem vilja komast hjá réttmætum afleiðingum samkeppnislagabrota sinna og viðhalda háttsemi sem skaðar allan almenning , “ segir í umsögn félagsins . „ Þannig tæki þingið sér stöðu gegn almenningi í landinu , sem og gegn smærri og meðalstórum fyrirtækjum sem hvað mesta hagsmuni eiga af því að farið sé að ákvæðum samkeppnislaga . “ Bendir félagið á að dómaframkvæmd hafi takmarkað aðgengi að dómstólum . „ Sérstakt lagaákvæði um aðild Samkeppniseftirlitsins að dómsmálum til ógildingar á niðurstöðum ÁNS [ Áfrýjunarnefndar samkeppnismála ] vinnur gegn þessum meinbugi og tryggir þar með hagsmuni fyrirtækja , neytenda og alls almennings . “ „ Hér er um að ræða draumaland þeirra sem kjósa að brjóta samkeppnislög og hafa ábata af slíkum brotum “ „ Tilgangur frumvarpsdraganna hvað varðar aðgengi að dómstólum er augljós , “ segir í umsögninni . „ Verið er að nota framangreindan réttarfarsannmarka til þess að búa til skálkaskjól fyrir þá aðila sem brjóta samkeppnislög en koma sér hjá afleiðingum gjörða sinna fyrir ÁNS .